
[bookmark: _Hlk122507252][bookmark: _Hlk122514277]Na osnovu člana 15. stav (1) tačka b) Zakona o principima lokalne samouprave  u Federaciji  Bosne i Hercegovine („Službene novine Federacije BIH“, br. 49/06 i 51/09), člana 62. Zakona o organizaciji organa uprave u Federaciji Bosne i Hercegovine („Službene novine Federacije BiH“, broj: 35/05), člana 34. Zakona o radu („Službene novine Federacije BiH“, br. 26/16, 89/18, 44/22 i 39/24) i člana 50. stav (1) tačka e) Statuta Općine Novo Sarajevo - prečišćeni tekst („Službene novine Kantona Sarajevo“ br. 5/20 i 20/20 - ispravka) i Općinska načelnica putem Službe za opću upravu,  objavljuje                  
J A V N I   P O Z I V
za prijem lica sa visokom stručnom spremom na stručno osposobljavanje
u trajanju od 12 mjeseci, bez zasnivanja radnog odnosa


Objavljuje se Javni poziv za prijem lica sa visokom stručnom spremom na stručno osposobljavanje u trajanju od 12 mjeseci, u Općini Novo Sarajevo, bez zasnivanja radnog odnosa,  i to:

Lica sa visokom stručnom spremom (VSS/VII stepen) odnosno završenim prvim, drugim ili trećim ciklusom Bolonjskog sistema studiranja (najmanje 180 ECTS bodova) tehničkog, biotehničkog, humanističkog ili društvenog smjera ..................................................................................................................................................................................... 3 izvršioca

i to: nezaposlena lica koja nemaju radni staž/iskustvo nakon sticanja visoke stručne spreme koje je neophodno za samostalan rad i polaganje stručnog ispita.

Kandidat treba ispunjavati sljedeće opće uslove:
· da je državljanin Bosne i Hercegovine i stariji od 18 godina,
· da se protiv njega ne vodi krivični postupak,
· da se na njega ne odnosi član IX.1. Ustava Bosne i Hercegovine,
· da je zdravstveno sposobno za stručno osposobljavanje,
· da ima završen traženi fakultet,
· da nema radno iskustvo nakon sticanja visoke stručne spreme ili nemaju dovoljno radnog staža/iskustva neophodnog za samostalan rad i polaganje stručnog ispita,
· da je prijavljen na evidenciju Službe za zapošljavanje.

Lica koja se prijavljuju na Javni poziv dužna su dostaviti:
1. Svojeručno potpisanu prijavu na Javni poziv,
1. Uvjerenje o državljanstvu Bosne i Hercegovine - ne starije od 6 mjeseci,
1. Ovjerenu izjavu da se na lice ne odnosi član IX.1. Ustava Bosne i Hercegovine, i to samo za lica rođena prije 1980. godine, 
1. Ovjerenu kopiju fakultetske diplome (nostrificirana diploma, ukoliko fakultet nije završen u Bosni i Hercegovini),
1. Uvjerenje FZ PIO/MIO iz kojeg je vidljivo da nema radni staž sa visokom stručnom spremom u trajanju od 12 mjeseci – ne starije od mjesec dana od dana objave Javnog poziva,
1. Ovjerenu izjavu da nema radno iskustvo u trajanju od 12 mjeseci nakon završetka visoke stručne spreme,
1. Uvjerenje da je lice nezaposleno - ne starije od mjesec od dana objave Javnog poziva (izdato od nadležne službe/biroa za zapošljavanje na zahtjev nezaposlenog lica).

Nepotpune prijave neće se razmatrati.

Po okončanju postupka, izabrani kandidati trebaju dostaviti:
1. uvjerenje nadležnog suda da se protiv lica ne vodi krivični postupak i
2. ljekarsko uvjerenje.
Svi dokumenti predaju se u originalu ili ovjerenoj kopiji.

Komisiju za provođenje Javnog poziva imenuje Općinska načelnica.

Komisija za provođenje Javnog poziva utvrđuje Listu kandidata koji su blagovremeno dostavili potpunu dokumentaciju uz prijavu na Javni poziv, te provodi usmeni razgovor (intervju) sa kandidatima koji ispunjavaju formalno-pravne uslove Javnog poziva, nakon čega sačinjava rang listu.

Kandidati koji ne ispunjavaju formalno-pravne uslove iz Javnog poziva neće biti pozvani na intervju.

Općinska načelnica na osnovu rang liste koju utvrđuje Komisija za provođenje Javnog poziva, odlučuje o prijemu lica na stručno osposobljavanje bez zasnivanja radnog odnosa, nakon čega se zaključuju ugovori o stručnom osposobljavanju sa izabranim kandidatima.

Prava lica na stručnom osposobljavanju bez zasnivanja radnog odnosa  propisana su članom 34. Zakona o radu („Službene novine Federacije BiH“, br. 26/16, 89/18, 44/22 i 39/24) i članom 26. Zakona o plaćama i naknadama u organima vlasti u Federaciji Bosne i Hercegovine („Službene novine Federacije BiH“, br. 45/10, 111/12, 20/17 i 22/19).

Javni poziv objavit će se na oglasnoj ploči i web stranici Općine Novo Sarajevo: www.novosarajevo.ba. 

Rok za podnošenje prijava je 15 dana od dana objavljivanja.

Neblagovremene prijave se neće razmatrati.

Prijava na Javni poziv dostavlja se sa navedenom dokumentacijom u zatvorenoj koverti, putem protokola Općine Novo Sarajevo ili preporučeno putem pošte, na adresu:

OPĆINA NOVO SARAJEVO
ul. Zmaja od Bosne br. 55
71 000 Sarajevo
Bosna i Hercegovina

Na koverti naznačiti: 
„NE OTVARATI 
 - Prijava na Javni poziv za prijem lica na stručno osposobljavanje bez zasnivanja radnog odnosa
u Općini Novo Sarajevo“

Dostavljena dokumentacija se neće vraćati. 

	OPĆINSKA NAČELNICA

	

	  Prof. dr. Benjamina Karić





                                                                                                                                                                                                                 





Dostaviti:
1. Služba za poslove Kabineta Općinskog načelnika 
1. Služba za opću upravu 
1. Služba za privredu, budžet i finansije
1. Spis

